Dovilė Šakalienė

Dovilė Šakalienė (g. 1978 m. birželio 1 d. Kaune) – Lietuvos psichologė, politikė.

 Biografija 
1996 m. baigė Panevėžio 5-ąją vidurinę mokyklą. 1994–1995 m. pagal Atviros Lietuvos fondo moksleivių mainų programą semestrą mokėsi Cibola High School, Naujojoje Meksikoje, JAV.

2001 m. Vilniaus universiteto Filosofijos fakultete baigė psichologijos studijas (bakalauras). 2003 m. Mykolo Romerio universitete baigė teisės psichologijos studijas (magistras). Buvo Psichologijos krypties studijų programų komiteto narė, Studentų mokslinės draugijos Teisės psichologijos skyriaus steigėja bei pirmoji pirmininkė.

2004–2005 m. dėstė Mykolo Romerio universitete asocialaus elgesio psichologiją bei kriminalinę psichologiją (praktiniai seminarai). 2004–2015 m. dirbo Žmogaus teisių stebėjimo institute nuo projektų vadovės iki vykdančiosios direktorės.

2011–2015 m. „Žinių radijo“ laidų „Žmogus žmogui“, „Kas graužia tėvus”, „Nepaprastos istorijos” autorė. 2012–2016 m. dirbo akredituota žurnaliste prie Europos Tarybos Strasbūre.

 Politinė veikla 
2016–2020 m. Seimo narė išrinkta su Lietuvos valstiečių ir žaliųjų sąjunga. 2020–2024 m. Seimo narė, išrinkta Lietuvos socialdemokratų partijos sąraše. Seimo Nacionalinio saugumo ir gynybos komiteto narė, Savižudybių ir smurto prevencijos komisijos steigėja ir narė.

2016–2017 m. Seimo LVŽS frakcijos narė, nepartinė.https://pace.coe.int/en/members/7655/sakaliene

2017 m. gruodį tapo Lietuvos socialdemokratų partijos nare.

Žinoma dėl darbo smurto prevencijos ir vaiko teisių apsaugos srityje. 2017 m. priimtas D. Šakalienės inicijuotas naujas Vaiko teisių apsaugos pagrindų įstatymas, kuriuo apibrėžtas ir uždraustas visų rūšių smurtas prieš vaikus, įskaitant fizines bausmes (Lietuva tapo 53-iąja tai padariusia pasaulio šalimi), bei reformuota Valstybės vaiko teisių apsaugos ir įvaikinimo tarnyba (įsigaliojo nuo 2018 m. liepos 1 d.).Seimo Liberalų sąjūdžio frakcijos narės Dovilės Šakalienės pranešimas: „Seimas priėmė nuosprendį dėl vaiko teisių apsaugos reformos“, LRS.lt, 2017-09-28

2024 m. gruodžio 12 d. tapo Lietuvos krašto apsaugos ministre.Kadenciją baigęs L. Kasčiūnas Krašto apsaugos ministerijos vėliavą perdavė D. Šakalienei, KAM.lt 2025 m. spalio 22 d. ministrės pirmininkės Ingos Ruginienės atstatydinta po nesutarimo dėl 2026 m. krašto apsaugos ministerijai skiriamo biudžeto siūlymo.

 Šaltiniai 

|-

Kategorija:Seimo nariai
Kategorija:Lietuvos krašto apsaugos ministrai
Kategorija:Lietuvos psichologai
Kategorija:Lietuvos visuomenės veikėjai